Johan Friedrich Leonhard Dreier
Store norske leksikon,Kunst og estetikk,Bildende kunst,Kunsthistorie,Norsk bildende kunst fra 1800-1945
Johan Friedrich Leonhard Dreier var en norsk maler. Han bodde fra 1800 i Bergen, som han har skildret i en lang rekke kulturhistorisk interessante prospekter i tusj, akvarell og gouache. Utførelsen er sirlig og nøyaktig, og rik figurstaffasje gir troverdige og pussige glimt av livet på byens gater, torg og brygger og landstedene rundt den. Også fra Trondheim, Nordland, Halden og andre steder kjennes prospekter av ham.
Dreiers fargelagte tegninger av blant annet norske folkedrakter ble benyttet til illustrasjoner i reisebeskrivelser og som forelegg for J. Senns stikkverk Norske nationale klædedragter (1812–1815) og Georg Prahls litograferte Bergens almindinger (1832–1833). Han har dessuten malt portretter og skipsbilder. Les mer i Store norske leksikon J.F.L Dreier i Norsk biografisk leksikon J.F.L Dreier i Norsk kunstnerleksikon Litteratur Johan Friedrich Leonhard Dreier: katalog over 40 håndkolorerte litografier [...], utg. av J.W. Cappelens antikvariat, 1964 Lexow, Einar: Joh. F. L. Dreiers Norske folkedragter, 1913 Lexow, Einar: Joh. F. L. Dreiers prospekter: katalog over utstillingen 1917, [1921] Ormhaug, Knut: Dreiers Bergen: et utvalg av prospektmaleren J.F.L.Dreiers bergensmotiver 1800-1833, 1998